Vaya Con Dios

Οι Vaya Con Dios είναι βελγικό μουσικό συγκρότημα, που δημιουργήθηκε το 1986 από τους Dani Klein, Dirk Schoufs και Willy Lambregt (το τελευταίο μέλος αντικαταστάθηκε από τον Jean-Michel Gielen). Στα ισπανικά το όνομά τους σημαίνει "Ο Θεός μαζί σας".

Έκαναν διεθνή επιτυχία με τραγούδια όπως το "Just a Friend of Mine" (που έγινε επιτυχία στη Γαλλία), "What's a Woman?" (νούμερο 1 επιτυχία στην Ολλανδία το 1990), "Nah Neh Nah", "Don't Cry for Louie", "Puerto Rico", "Heading for a Fall", "Johnny" και "Don't Break My Heart".

Συνολικά, οι Vaya Con Dios έχουν πουλήσει περισσότερα από 7 εκατομμύρια άλμπουμς και πάνω από 3 εκατομμύρια singles.

 Ιστορία 
Η Ντάνι Κλάιν (Dani Klein), κύρια τραγουδίστρια και ο Βίλι Λάμπρεγκτ (Willy Lambregt) έκαναν προηγουμένως επιτυχία στο συγκρότημα Arbeid Adelt! και αποφάσισαν να δημιουργήσουν το συγκρότημα Vaya Con Dios μαζί με τον κοντραμπασίστα Dirk Schoufs, επειδή είχαν κοινά ενδιαφέροντα στην τσιγγάνικη μουσική, την τζαζ και την όπερα. Οι ίδιοι θεωρούσαν ότι τα εν λόγω μουσικά είδη δεν απολάμβαναν ευρύτερη εκτίμηση στις Βρυξέλλες.

Το πρώτο τους single, "Just a Friend of Mine" είχε λάτιν ρυθμό και έκανε μεγάλη επιτυχία στη Γαλλία, πουλώντας πάνω από 300.000 αντίτυπα. Ο Willy Lambregt έφυγε από το συγκρότημα και αντικαταστάθηκε από το Ζαν-Μισέλ Γκιλέν.

Εξαιτίας του τσιγγάνικου ρυθμού τους, το συγκρότημα δεν ήταν ευρύτερα γνωστό στην Ολλανδία. Ωστόσο, το καλοκαίρι του 1990 κατάφεραν να κάνουν την πρώτη τους επιτυχία με το "What's a Woman?" το οποίο ήταν στο νούμερο ένα για τρεις εβδομάδες. Έτσι, τα μέλη τους συγκροτήματος έγιναν οι δεύτεροι Βέλγοι καλλιτέχνες που πέτυχαν να έχουν μία νούμερο ένα επιτυχία στην Ολλανδία, με πρώτο τον Ιβάν Χέιλεν το 1974.Stichting Nederlandse Top 40, 500 nr. 1 hits in the Top 40, page 271, 9023009444 (Book in Dutch) Το τραγούδι αναφέρεται στις δυσκολίες που έχουν οι άνδρες και οι γυναίκες, που από τη μία χρειάζονται οι μεν τους δε, από την άλλη όμως δυσκολεύονται να κατανοήσουν ο ένας τον άλλο.

Το 1991 οι Ντάνι Κλάιν και Ντιρκ Σουφς αποφάσισαν να συνεχίσουν ξεχωριστά την καριέρα τους και έκτοτε το συγκρότημα αποτελείται από την Κλάιν και διάφορους μουσικούς. Στις 24 Μαΐου του 1991 ο Σουφς απεβίωσε από ασθένεια που σχετίζεται με το AIDS. Ο ίδιος είχε προσβληθεί από τον ιό HIV μέσω χρήσης ναρκωτικών. Το τρίτο άλμπουμ του συγκροτήματος, με τίτλο Time Flies είναι πιο μελαγχολικό από τα προηγούμενα.

Παρά την αλλαγή της μουσικής και της σύνθεσης του συγκροτήματος, οι Vaya Con Dios παρέμειναν δημοφιλείς στην Ευρώπη και ιδιαίτερα στη Γαλλία, τη Γερμανία και τη Σκανδιναβία, ως το 1996, οπότε αποχώρησε η Κλάιν από τη μουσική βιομηχανία λόγω υπερβολικής πίεσης. Η τραγουδίστρια επανήλθε το 1999 στο συγκρότημα Purple Prose, που κυκλοφόρησε ένα ομότιτλο άλμπουμ τη ίδια χρονιά. Οι Vaya Con Dios επέστρεψαν το 2004 με νέο album υπό τον τίτλο The Promise, που κυκλοφόρησε από ανεξάρτητη δισκογραφική εταιρεία. Το 2006 κυκλοφόρησαν ένα συλλεκτικό άλμπουμ, με τις μεγαλύτερες επιτυχίες τους.

 Δισκογραφία 
 Albums 
Ημερομηνία Τίτλος Θέση στα τσαρτς Αποτέλεσμα πωλήσεων Οκτώβριος 1988 Vaya Con Dios   2 x πλατινένιο (Φινλανδία)  Απρίλιος 1990 Night Owls   Πλατινένιο (Ολλανδία), Πλατινένιο (Γερμανία), Χρυσό (Φινλανδία)  Σεπτέμβριος 1992 Time Flies  #1 Ολλανδία,  #1 (5 εβδομάδες) Ελβετία Πλατινένιο (Ολλανδία), 3 x πλατινένιο (Ελβετία)
Πλατινένιο (Γερμανία), Πλατινένιο (Νορβηγία) Σεπτέμβριος 1995 Roots and Wings   Χρυσό (Ολλανδία),  Χρυσό (Νορβηγία) Οκτώβριος 1995 Best Of Vaya Con Dios   Χρυσό (Νορβηγία) Νοέμβριος 1998 What's A Woman: The Blue Sides Of Vaya Con Dios  Άλμπουμ με τις μεγαλύτερες επιτυχίες Οκτώβριος 2004 "The Promise''''
|  
|  
|-
| Νοέμβριος 2006
| The Ultimate Collection'' #5 BE Άλμπουμ με τις μεγαλύτερες επιτυχίες

 Singles 
 Ημερομηνία Τίτλος Θέση Σχόλια 1986 "Just a Friend of Mine"     1987 "Puerto Rico"     1988 "Don't Cry for Louie"      1989 "Johnny"    Κυκλοφόρησε μόνο στη Γαλλία 1990 "Nah neh nah"     June 1990 "What's a Woman?"  #1 (3 εβδομάδες) (Ολλανδία) Χρυσό στην Ολλανδία 1990 "Night Owls"      1992 "Heading for a Fall"      1993 "So Long Ago"      1995 "Don't Break My Heart"      1996 "Stay with Me"      1996 "Lonely Feeling"      2004 "No One Can Make You Stay"      2005 "La Vida Es Como Una Rosa/Take Heed"      2006 "Pauvre Diable"      2006 "What's a Woman" ft. Άαρον Νέβιλ    

 Παραπομπές 

 Εξωτερικοί σύνδεσμοι 
 Επίσημη ιστοσελίδα
 Vaya Con Dios and Purple Prose at the Belgian Pop & Rock Archives
  Ιστοσελίδα των Vaya Con Dios 

Κατηγορία:Βελγικά μουσικά συγκροτήματα